Statusmøte for Kvalobs 2009-08-26

Tilstede: Gabriel Kielland, Per-Ove Kjensli, Pål Sannes, Paul Eglitis, Thomas Malt

Thomas slutter dessverre i stillingen som prosjektleder og vi må finne en erstatter. Dette vil Per-Ove, Gabriel og Pål ta ansvar for å drive fram. Inntil videre fungerer Per-Ove som leder for gruppa.

På grunn av ferdigstillingen av Proff er en rekke nøkkelpersoner opptatt ut oktober for å gjøre Proff ferdig. Dette gjelder konkret Vegard Bønes, Børge Moe og Mari Wang. Dette vil svært sannsynlig få konsekvenser for oppstart av Kvalobs*QC. Vi arbeider for å få mandat fra direksjonen til å starte arbeidet med de ressursene som er tilgjengelig. Det er nok å gripe tak i for de som ikke arbeider med Proff.

Thomas tar ansvar for å skrive ferdig prosjektdirektivet før han slutter.

Gabriel ønsker at samarbeidet med SMHI, og den potensielle gevinsten av slikt samarbeid blir vektlagt sterkere. Thomas skriver utkast til formulering som Gabriel så bidrar til.

Vi ønsker at gevinstene for instituttet blir vektlagt sterkere i prosjektdirektivet, og at all nyutvikling av egenskaper og tiltak i prosjektet kobles opp mot en gevinst.

Per-Ove og Pål tar ansvar for å skrive en liste med ønskede nye egenskaper i kvalobs på grunnlag av den eksisterende oppgavelisten. Ønsket ferdigstillelse er i løpet av uke 36.

Paul E. redegjorde for status for QC2 og konsekvensene av det pågående arbeidet for framdriften av Kvalobs*QC.